CELEX: 62013TA0194
Language: hu
Date: 2017-03-07 00:00:00
Title: T-194/13. sz. ügy: A Törvényszék 2017. március 7-i ítélete – United Parcel Service kontra Bizottság („Verseny — Összefonódások — 139/2004/EK rendelet — A kiscsomagok EGT-n belüli nemzetközi expressz kézbesítési szolgáltatásai — A TNT Expressnek az UPS által történő felvásárlása — Az összefonódást a belső piaccal összeegyeztethetetlennek nyilvánító határozat — Az árra gyakorolt valószínű hatások — Ökonometriai elemzés — Védelemhez való jog”)

18.4.2017   
            
            
               HU
            
            
               Az Európai Unió Hivatalos Lapja
            
            
               C 121/20
            
         A Törvényszék 2017. március 7-i ítélete – United Parcel Service kontra Bizottság
   (T-194/13. sz. ügy) (1)
   
   ((„Verseny - Összefonódások - 139/2004/EK rendelet - A kiscsomagok EGT-n belüli nemzetközi expressz kézbesítési szolgáltatásai - A TNT Expressnek az UPS által történő felvásárlása - Az összefonódást a belső piaccal összeegyeztethetetlennek nyilvánító határozat - Az árra gyakorolt valószínű hatások - Ökonometriai elemzés - Védelemhez való jog”))
   (2017/C 121/28)
   Az eljárás nyelve: angol
   
      Felek
   
   
      Felperes: United Parcel Service, Inc. (Atlanta [Georgia, Egyesült Államok]) (képviselők kezdetben: A. Ryan és B. Graham solicitors, W. Knibbeler és P. Stamou ügyvédek, később: M. Ryan, W. Knibbeler, P. Stamou, A. Pliego Selie, F. Hoseinian és P. van den Berg ügyvédek)
   
      Alperes: Európai Bizottság (képviselők kezdetben: T. Christoforou, N. Khan, A. Biolan, N. von Lingen és H. Leupold, később: T. Christoforou, N. Khan, A. Biolan és H. Leupold meghatalmazottak)
   
      Az alperest támogató beavatkozó: FedEx Corp. (Memphis [Tennessee, Egyesült Államok]) (képviselők kezdetben: F. Carlin barrister, M. G. Bushell solicitor és Q. Azau ügyvéd, később: F. Carlin, G. Bushell és N. Niejahr ügyvéd)
   
      Az ügy tárgya
   
   Az összefonódásnak a belső piaccal és az EGT-Megállapodásban foglaltak érvényesülésével összeegyeztethetetlennek nyilvánításáról (COMP/M.6570 – UPS/TNT Express ügy) szóló, 2013. január 30-i C(2013) 431 bizottsági határozat megsemmisítése iránt az EUMSZ 263. cikk alapján benyújtott kereset.
   
      Az ítélet rendelkező része
   
   
               1)
            
            
               A Törvényszék az összefonódást a közös piaccal és az EGT-Megállapodásban foglaltak érvényesülésével összeegyeztethetetlennek nyilvánító, 2013. január 30-i C(2013) 431 bizottsági határozatot (COMP/M.6570 – UPS/TNT Express ügy) megsemmisíti.
            
         
               2)
            
            
               A Törvényszék az Európai Bizottságot saját költségein kívül a United Parcel Service, Inc. költségeinek viselésére is kötelezi.
            
         
               3)
            
            
               A FedEx maga viseli saját költségeit.
            
         
      (1)  HL C 147., 2013.5.25.